איפה כל החבר ה
מסביב נהם הסער ; אך ראשנו אז לא שח ; לפקוד תמיד היינו, ; אנו אנו הפלמ"ח. ; אז היה הכל אחרת, ; זה נראה רחוק כל כך, ; הירדן והכנרת ; זה נגמר כבר ונשכח. ; מהנגב עד מטולה ; מהים עד המדבר, ; איציק, רפי, נחצ'ה, שולה, ; זה הכל מה שנשאר. ; גד נסע לו לקמצ'טקה ; לחפש את המחר. ; הוא מאומה לא מצא שם, ; אבל הנה לא חזר. ; רותי נעשתה דיילת ; והכירה מיליונר ; יש להם ילדה וילד ; היא כבר לא תחזור יותר. ; מי זוכר את מוטי ורד? ; זה היה כזה סייר! ; הוא מצא בים תיירת ; ועכשיו גם הוא תייר. ; מה קרה לאליהו? ; כנראה גם הוא נסע. ; דב יושב במעשיהו ; עניינים של הכנסה. ; לא נשאר עם מי לשבת ; לא נשאר עם מי לשתות ; רק בלב הומה עצבת ; רק מיתר ממשיך לרטוט. ; אבל יום אחד ; השעה הייתה חמש דקות לשתיים עשרה ; בקול ישראל והחזאי אמר: ; "מעונן חלקית ; יש לצפות למטרות כבדים" ; והקריין אמר: ; הלו, הלו ; משה, משה ; אתה שומע אותי? ; "צה"ל קורא לך מותק, ; חזור" ; גד לקח טרמפ מקמצ'טקה ; מוטי התנדב מיד ; רותי התגייסה עם נחצ'ה ; שלא יילחם לבד. ; ג'ו הפך להיות שוב יוסי ; דן חזר כבר מהוואי ; דב ברח ממעשיהו ; יש לו עסק בסיני ; יש עכשיו עם מי לשבת ; יש עכשיו עם מי לשתות ; והלב הומה בשקט ; רק מיתר ממשיך לרטוט. ; מסביב יהום הסער ; אך ראשנו לא ישח ; לפקוד תמיד אנחנו ; אנו אנו הפלמ"ח... ; אנו אנו הפלמ"ח...; 